cyanic-selkie/wikianc huggingface dataset:
Gambijos kolonija ir protektoratas
Gambijos kolonija ir protektoratas – teritorijos, kurias užėmė ir kolonizavo britai.
Istorija
Britai 1821 m. oficialiai įkūrė koloniją Gambijoje. Administraciniu centru tapo Baterstas.
1965 m. protektoratas paskelbė nepriklausomybę.
Jurjevos valsčius
Istorija
Valsčius įkurtas XIX a. Minsko gubernijoje. Po I pasaulinio karo atiteko Lenkijai.
Rudžiakampiai
Rudžiakampiai – kaimas Prienų rajono savivaldybėje, 4 km nuo Mackių.
Tiubeteika
thumb|right|250px|[[kazachai|Kazachų tiubeteika]] thumb|right|250px|[[tadžikai|Tadžikų tiubeteika]] Tiubeteika  – apvali (kartais kvadratinė) lengva vyriška ar moteriška Vidurinės Azijos tautų kepuraitė. Viršus plokščias ar iškilas. Paprastai papuoštos siuvinėjimais ir karoliukais. Tiubeteikos būna pusrutulio formos ar kvadratinės.
Dabar tiubeteikas nešioja daugiausia kaimo vietovių ar pagyvenę gyventojai Centrinėje Azijoje (Kazachstane, Kirgizijoje, Tadžikistane, Turkmėnistane, Uzbekistane), taip pat – Baškirijoje ir Tatarstane.
Istorija
Istoriškai tiubeteikos atsirado iš smailėjančių kepurių, dėvėtų po tiurbanu. Tiubeteikos labai paplito XIX a., jų atsirado gana įvairių – kūgiškos, pusrutuliškos, tetraedrinės (keturšonės) piramidės pavidalo) ir kt. Tiubeteikų forma priklausė nuo vietovės tradicijų ar tiubeteikų meistrės kūrybiškumo.
Itin įvairi buvo ir tiubeteikų puošyba – siuviniai, aplikacijos, įvairiaspalviai siūlai ir kt. Prabangias tiubeteikas siuvinėdavo aukso ar sidabro siūlais.
Vyriškos tiubeteikos dažniausiai būdavo juodos, iš satino ar aksomo, moteriškos – iš šilko, aksomo ar brokato.
Hussein Ahmed Salah
Hussein Ahmed Salah (g. 1956 m. gruodžio 31 d.) – Džibučio ilgų nuotolių bėgikas. Šalies olimpinis atstovas ir medalininkas.
Biografija
Hussein Ahmed Salah gimė Ali Sabihe. Dalyvavo 1984 m. vasaros olimpinėse žaidynėse, kaip vienas iš trijų pirmųjų Džibučio atstovų olimpiadoje. Sportininkas pasiekė 20 vietą. 1988 m. vasaros olimpinėse žaidynėse Hussein tapo pirmuoju Džibučio sportininku iškovojusiu medalį – maratono rungtyje sportininkas pelnė bronzą. Atletas dalyvavo 1992 m. ir 1996 m. olimpiadose, bet jose pasiekė tik 30 ir 42 vietas.
Pasaulio lengvosios atletikos čempionatuose sportininkas 1987 m. ir 1991 m. iškovojo sidabro medalius.
Edis Matusevičius
Edis Matusevičius (g. 1996 m. birželio 30 d.) – Lietuvos lengvosios atletikos sportininkas, specializuojantis ieties metime. 2017 m. pasiekė Lietuvos rekordą, kurį pagerino dar keletą kartų.
Biografija
Gimė ir augo sporte žinomoje šeimoje:
Hlivino valsčius
Hlivino valsčius – buvęs administracinis-teritorinis vienetas dabartinėje vidurio rytų Baltarusijos teritorijoje. Centras – Hlivinas.
Istorija
Valsčius įkurtas XIX a. Minsko gubernijoje. Po I pasaulinio karo atiteko Lenkijai.
Keršasis garnys
Keršasis garnys  (Ardea picata) – garninių (Ardeidae) šeimos paukštis.
Išvaizda
Žymiai mažesnis už pilkąjį garnį. Kūno ilgis 43 – 55 cm. Patinas sveria 247–280 g., o patelė 225–242 g. Veidas ir pakaušis juodi. Pailgėjusios pakaušio plunksnos sudaro kuoduką. Snapas geltonas, prie pamato pilkai melsvas. Posnapis gali būti pilkai geltonas. Plikos odos plotas tarp snapo ir akių tamsiai mėlynas. Nugara ir sparnai pilkai melsvi. Nugaroje ir krūtinėje yra pailgėjusių plunksnų. Smakras, gerklė, krūtinė baltos spalvos. Kojos ir letenos gelsvai žalios.
Veisimosi metu keičia apdarą. Snapas ir kojos įgyja ryškiai oranžinę spalvą. Rainelė tampa oranžiniai raudona. Kūno plunksnos žvilga tamsiai mėlyna spalva.
Paplitimas
Paplitęs Australijos šiaurėje, Indonezijoje, Papua Naujojoje Gvinėjoje, Rytų Timore.
Biologija
Biotopas – pelkės, mangrovės, dumblėtos pakrantės, nendrėmis apaugusios upių krantinės, seklūs upeliai ir ežerai.
Didžiąją maisto raciono dalį sudaro žiogai, vandens vabalai ir tarakonai. Taip pat minta smulkiomis žuvimis, varlėmis, smulkiais moliuskais ir vėžiagyviais, žirgeliais. Maisto ieško pavieniai ar grupėmis. Maitindamasis pavienis gina savo teritoriją. Taip pat maisto ieško mišriose, virš 1000 individų grupėse. Sekdamas paskui kitus paukščius, atima iš jų grobį. Jaunikliai maitinasi nedidelėse, iki 30 individų grupėse. Pievose maisto ieško sekdami paskui galvijus. Kai nesimaitina dieną slepiasi mangrovėse, o naktį ilsisi medžiuose.
Paukščių tuoktuvės prasideda vasario – balandžio mėnesiais. Veisiasi didelėse (20 000 lizdų), mišriose kolonijose, kartu su mažaisiais baltaisiais garniais, didžiaisiais baltaisiais garniais, vidutiniais baltaisiais garniais, ibiais, kormoranais ir žalkčiakakliais. Lizdą krauna mangrovių medžių lajose, 2 – 5 m aukštyje ir 4 m atstumu vienas nuo kito. Lizdą krauna iš šakų, iškloja smulkiomis šakelėmis. Dėtyje 2 – 4 melsvai žali kiaušiniai.
Rudžioniai
Rudžioniai – kaimas Pakruojo rajono savivaldybėje, 8 km nuo Guostagalio.
Ruperto žemė
(Princo) Ruperto žemė buvo Britų imperijos kolonija Šiaurės Amerikoje nuo 1670 metų iki 1870 m. Didžiausio išsiplėtimo laikais apėmė teritorijas aplink Hadsono įlanką, kur dabar yra Manitoba, Saskačevanas, pietų Alberta, pietų Nunavutas, šiaurės Ontarijas ir Kvebekas (Kanada), taip pat dalį Minesotos ir Šiaurės Dakotos (JAV).
Raida
Nuo XVII a. Hadsono įlanka kaip potencialiu kolonizacijai regionu domėjosi prancūzai, tuo metu aktyviai kolonizavę Kanadą. Nors buvo surengtos kelios ekspedicijos, tačiau Prancūzijos vyriausybė tikslingai kolonizacijos nepradėjo. Todėl prancūzus aplenkė anglai, kurių laivas Nonsuch 1670 m. iš Anglijos pasiekė Hadsono įlanką ir ištyrinėjo Džeimso įlanką. Ten kolonistai įkūrė pirmąją gyvenvietę Čarlzo fortą.
Kadangi ekspedicija pavyko labai sėkmingai ir grįžo su dideliu geros kokybės kailiukų kroviniu, tais pačiais metais Anglijos karalius Karolis II suteikė prekybos monopolio teises Hadsono įlankos kompanijai (HBC) milžiniškoje teritorijoje, kuri buvo apibrėžiama kaip visų į Hadsono įlanką įtekančių upių baseinai. Nors teritorija buvo de facto nekontroliuojama, ji apėmė beveik 4 mln. kvadratinių km., t. y. trečdalį dabartinės Kanados. Formaliai pirmuoju teritorijos gubernatoriumi paskirtas karaliaus pusbrolis Princas Rupertas, kurio vardas ir davė pavadinimą teritorijai. thumb|left|Prekyba kailiais vienoje Hadsono įlankos faktorijų Pagrindinis kolonijos produktas buvo brangiakailių žvėriukų (ypač bebrų) kailiai, ir taip britai tapo konkurentais prancūzams, kurie iki tol turėjo kailiukų monopoliją Naujajame pasaulyje. Kolonijoje kailiukus parūpindavo vietos indėnai daugiausia algonkinai, kurie reguliariai kasmet atveždavo surinktus kailiukus į britų faktorijas, ir jas mainydavo į peilius, adatas, karoliukus ir šiltus audinius. Visos britų faktorijos buvo prie Hadsono įlankos, dažniausiai prie pagrindinių į ją sutekančių upių žiočių.
Skirtingai nei prancūzai, britai nesiekė kolonizuoti krašto gilumos ir ten kurti kitų fortų. Ankstyvieji fortai koncentravosi Džeimso įlankoje: Moose Factory (1673), Fort Albany (1679), o vėlesnieji kurti ir pačioje Hadsono įlankoje: Fort Severn (1689), York Factory (1684) ir Fort Churchill (1717). Nuo 1774 m. pagrindine gyvenviete tapo York Factory, dėl puikaus susisiekimo Nelsono upe, į kurią per Vinipego ežerą susieidavo Saskačevanas, Šiaurės Raudonoji upė, Vinipegas.
Prancūzai neatsisakė savo ambicijų Hadsono įlankos regione. XVII a. pabaigoje Pierre Le Moyne d'Iberville vadovaujami antpuoliai nusiaubė britų faktorijas ir padarė didelę ekonominę žalą. Tik Albanio faktorija liko britų rankose. Prancūzų viešpatavimo laikas truko iki 1713 m., kuomet Utrechto taika Ruperto žemė sugrąžinta Britų imperijai. Britai toliau tęsė krašto kolonizaciją ir 1774 m. pradėjo kurti faktorijas ir giliai žemyne.
1779 m. Monrealyje buvusi kailių pirklių bendrovė įkūrė Šiaurės Vakarų kompaniją, kuri tapo pagrindine konkurente Hadsono įlankos kompanijai ir gavo milžiniškas žemes į vakarus nuo pastarosios – taip vadinamąją Šiaurės Vakarų teritoriją. Kadangi šių dviejų kompanijų konkurencija sukėlė nuožmius konfliktus, 1821 m. abi kompanijos buvo priverstos susijungti ir efektyvinti kailiukų prekybą.
Veldas
thumb|250px|Aukštasis Veldas thumb|250px|Veldo tyrai
Veldas ( – 'laukas, tyrai') – sausringa plynaukštė Pietų Afrikoje, rytuose laipsniškai besileidžianti nuo Drakono kalnų link Kalahario vakaruose ir Limpopo slėnio šiaurėje.
Skiriamos šios Veldo dalys:
Kartu su Botsvanoje, Zimbabvėje besidriekiančiomis bemiškėmis plynaukštėmis sudaro Bušveldo sritį.
Ainos valsčius
Ainos valsčius (iki I pasaulinio karo Ainos-Slabados valsčius, ) – buvęs administracinis-teritorinis vienetas dabartinėje šiaurės Baltarusijos teritorijoje. Centras – Slabada, vėliau – Aina.
Istorija
Valsčius įkurtas XIX a. Minsko gubernijoje. Po I pasaulinio karo atiteko Lenkijai.
Eglė Savickaitė
Eglė Savickaitė (g. 2004 m. lapkričio 5 d.) – Lietuvos lygumų slidininkė, olimpietė.
Biografija
Treneris - Algis Drūsis, atstovauja SK Viesulas klubą. 2021 m. sportininkė debiutavo pasaulio čempionate.
2022 m. atrinkta atstovauti Lietuvą 2022 m. žiemos olimpinėse žaidynėse.
Rudžionys
Rudžionys – kaimas Švenčionių rajono savivaldybėje, 6 km į šiaurės rytus nuo Švenčionėlių.
Istorija
Iki baudžiavos panaikinimo – bajorkaimis. Rudžionys įtraukti į 1690 m. Lietuvos Metrikos Vilniaus vaivadijos dūmų registrą. Čia trys bajorai Rudzianskiai – Andrius, Jokūbas ir Kristupas – valdė po vieną dūmą.
Miami Blues
Miami Blues – 1990 m. JAV sukurtas trileris.
Turinys
Frederikas, pravarde Jaunėlis, paleistas iš kalėjimo, vėl grįžta prie senųjų darbų. Viešbutyje jis nusisamdo prostitutę, jauną naivią merginą Siuzę ir netrukus apsigyvena kartu. Siuzė mokosi koledže ir neįtaria, kuo uždirba pragyvenimui jos naujasis vaikinas. Kai jų namuose apsilanko žmogžudystę, kurią įvykdė Jaunėlis, tiriantis policininkas Mozlis, jis kitą dieną apsilanko pareigūno namuose, jį sumuša ir pagrobia ginklą bei pažymėjimą. Dabar jis pradeda vykdyti nusikaltimus prisidengdamas policininko pavarde ir sučiupti nusikaltėlį Mozliui tampa ne tik garbės, bet ir karjeros reikalas...
Rudžionys (reikšmės)
Rudžionimis vadinami kaimai:
Šiaurės Vakarų Rodezija
Šiaurės Vakarų Rodezija – teritorijos, kurias užėmė ir kolonizavo britai.
Istorija
Britai 1891 m. oficialiai įkūrė koloniją šiaurės vakarų Rodezijoje.
1899 m. Šiaurės Vakarų Rodezija buvo sujungta su Barotselandu. Naujasis darinys tapo oficialiu britų protektoratu.
1911 m. Barotselandu- Šiaurės Vakarų Rodezija buvo sujungta su Šiaurės Rytų Rodezija ir naujai suformuota Šiaurės Rodezija.
1964 m. protektoratas paskelbė nepriklausomybę. Šiandien tai yra Zambijos Respublika.
Didieji Mostai
Didieji Mostai  – miestas vakarų Ukrainoje, Lvovo srityje, į šiaurę nuo Lvovo, Sokalio rajone, prie Ratos upės. Keliai į Sokalį, Žovkvą, Belzą, Bugo Kamianką, Rava Ruską. Artimiausia geležinkelio stotis yra už 16 km (Hirnikas). Veikia galanterijos ir buitinių reikmenų gamykla. Yra apleista sinagoga.
Istorija
Mostai įkurti 1472 m. Magdeburgo teisės suteiktos 1549 m., jas suteikusio Žygimanto Augusto garbei miestas vadintas Augustavu. 1662 m. miestą sunaikino totoriai. Nuo 1770 m. miestas vadinamas Didžiaisiais Mostais.
Bytčos valsčius
Bytčos valsčius – buvęs administracinis-teritorinis vienetas dabartinėje šiaurės rytų Baltarusijos teritorijoje. Centras – Bytča.
Istorija
Valsčius įkurtas XIX a. Minsko gubernijoje. Po I pasaulinio karo atiteko Lenkijai.
Stephen Curry
Vordelas Stefenas Karis (g. 1988 m. kovo 14 d.) – JAV krepšininkas, rungtyniaujantis Oklando „Warriors“ komandoje, JAV vyrų krepšinio rinktinės narys.
2009 m. NBA naujokų biržoje jį pirmojo rato 7 šaukimu pasirinko Oklando „Warriors“ klubas.
Douglas Adams
Daglasas Adamsas (1952 m. kovo 11 d. – 2001 m. gegužės 11 d.) – anglų rašytojas, scenarijų autorius, eseistas ir dramaturgas.
D. Adamsas geriausiai žinomas kaip knygos „Galaktikos gidas“ autorius. Knygos metmenis D. Adamsas pradėjo 1978 m. BBC radijo seriale, o vėliau išvystė į penkių knygų seriją, kuri vėliau virto spektakliais, komiksų knygomis, kompiuteriniu žaidimu ir filmu. D. Adamso indėlis į Jungtinės Karalystės radijo turinį buvo pagerbtas The Radio Academy garbės sienoje.
D. Adamsas taip pat parašė knygas „Dirko Džentlio holistinė detektyvų kontora“ (1987 m.) ir „Ilgi bei tamsūs sielos pavakariai“ (1988 m.), taip pat buvo knygų „Gyfenimo prasmė“ (1983 m.), „Gilesnė gyfenimo prasmė“ (1990 m.), „Paskutinė proga išvysti“ (1990 m.) bendraautorius. D. Adamsas prisidėjo prie trijų televizijos serialo „Doctor Who“ kūrimo. Jo darbų rinkinys „Dvejonių lašiša“, kartu su nebaigtu romanu, buvo išleistas po mirties, 2002 m. D. Adamsas palaikė gamtosaugininkų judėjimą, mėgo greitus automobilius, foto kameras, technologines inovacijas, Apple Macintosh kompiuterius, taip pat buvo „pasišventęs ateistas“.
Biografija
D. Adamsas gimė Kembridže, Anglijoje, 1952 m. kovo 11 d. Po kelių mėnesių šeima išsikraustė gyventi į Londoną, kur po trejų metų gimė jo sesuo Suzana. Jo tėvai išsiskyrė 1957 m.; Daglasas, Suzana ir motina išsikėlė į močiutės gyvūnų prieglaudą Esekse.
D. Adamsas lankė Primrose Hill pagrindinę mokylą Brentvude. D. Adamsas tapo geriausiai įvertintu mokiniu už kūrybingą rašymą.
Evan Mobley
Evanas Moublis (, g. ) – JAV krepšininkas, žaidžiantis NBA lygoje besivaržančioje Klivlando „Cavaliers“ komandoje. 2021 m. NBA naujokų biržoje Klivlando „Cavaliers“ jį pasirinko trečiuoju numeriu.
Ankstyvasis gyvenimas ir karjera vidurinėje mokykloje
E. Moublis ir jo vyresnysis brolis Aizėjas pradėjo žaisti krepšinį nuo ankstyvos vaikystės, vadovaujami tėvo Eriko, buvusio krepšininko. Iš pradžių jis nenorėjo žaisti krepšinio, bet aštuntoje klasėje, kai jo ūgis siekė 193 cm, susidomėjo šia sporto šaka. Per pirmuosius trejus metus jis buvo vienoje komandoje su broliu, 2019 m. penkių žvaigždučių rekrutu.
Federico Palacios Martínez
Ferederikas Palasijus Martinesas (Federico Palacios Martínez; g. 1995 m. balandžio 9 d.) – ispanų kilmės Vokietijos futbolininkas, saugas, puolėjas. Kitados atstovavo įvairaus amžiaus Vokietijos jaunimo rinktinėms.
Karjera
Karjerą pradėjo 2014 m. „RB Leipzig“ klube, atstovavo jaunimo ekipoms. Rungtyniavo Bundeslygoje.
2018 m. sausio 8 d. pranešta, kad žaidėjas perėjo į Niurnbergo klubą. Nuo 2018 m. žaidė 1. FC Nürnberg jaunimo ir pagrindinėje ekipose.
2019 m. rugsėjo 2 d. pranešta, kad pasirašė trejų metų sutartį su SSV Jahn Regensburg. 2019–2021 m. atstovavo Jahn Regensburg, tačiau nuomos pagrindais rungtyniavo MSV Duisburg. 2021 m. sausio 20 d. paskelbta, kad iki sezono pabaigos skolinamas Duisburgo klubui.
Nuo 2021 m. priklausė FC Viktoria Köln. 2023 m. birželio mėn. žaidėjas paliko klubą.
„Panevėžio“ klubas
2023 m. birželio 30 d. oficialiai pranešta, kad pasirašyta sutartis su Panevėžio klubu.
Statistika
Spalvų reikšmės:
Bone Thugs-n-Harmony
Bone Thugs-n-Harmony – JAV hiphopo grupė iš Klivlando, Ohajaus. Grupę sudaro Krayzie Bone, Layzie Bone, Bizzy Bone, Wish Bone ir Flesh-N-Bone. Amerikos vakarų pakrantės reperis Eazy-E, N.W.A. grupės įkūrėjas, pasirašė sutartį su Bone Thugs-n-Harmony grupe ir jo paties įkurta įrašų studija „Ruthless Records“ 1993 m. Grupės pirmasis EP debiutinis albumas „Creepin on ah Come Up“ pasirodė 1994 m. Į EP taip pat buvo įtrauktas pirmasis jų populiarus singlas „Thuggish Ruggish Bone“.
1995 m. grupė išleido savo antrąjį albumą „E. 1999 Eternal“, į kurį buvo įtraukti hitai, kaip kad „1st of tha Month“ ir „East 1999“. Daina „Tha Crossroads“, su kuria buvo pagerbtas neseniai miręs Eazy-E, 1997 m. laimėjo Grammy apdovanojimą. Albumas „The Art of War“ buvo trečiasis jų albumas, išleistas 1997 m. Bone Thugs yra vienintelė grupė, kuriai teko dirbti su besiilsinčiais ramybėje artistais, kaip kad 2Pac, The Notorious B.I.G., Eazy-E ir Big Pun, kol jie dar buvo gyvi. Svetainės About.com redaktoriai pažymėjo šią grupę savo sąraše „Visų laikų geriausios 25 repo grupės“ numeriu #12, o MTV vadino juos „Visų laikų pati skambiausia grupė.“
2000 m. „BTNHResurrection“ albumas pasiekė platininį statusą per vieną mėnesį, o „Thug World Order“ (2002 m.) gavo daugiau papildomos reklamos, pasiekė auksinį statusą ir #3 vietą „Top R&B/Hip-Hop Albums“ sąraše. Bone Thugs-n-Harmony oficialiai grįžo su savo naujuoju albumu „Uni-5: The World's Enemy“, išleistu 2010 m. jų pačių įrašų kompanijos – „BTNH Worldwide“.
Dėl vidaus konfliktų grupėje Krayzie Bone ir Wish Bone oficialiai paliko grupę 2011 m. balandžio mėnesį, kad pradėtų dirbti su savo nepriklausoma kompanija pavadinimu „The Life Ent.“. Tačiau 2012 m. Krayzie ir Wish tikino, kad niekados nepaliko grupės, jie buvo pasimetę, jautėsi beviltiškai ir tik mąstė apie palikimą. Jie grįžo vėliau ir oficialiai suvienijo grupę. 2013 m. rugpjūčio mėnesį Layzie Bone paskelbė, kad jis po truputį traukiasi iš grupės veiklos tam, kad galėtų daugiau laiko skirti solinei karjerai. Taip pat tą patį mėnesį grupė pasirašė sutartį su „eOne Entertainment“ (seniau „Koch Records“).
B.O.N.E Enterprise, ankstyvieji metai
Susiformavusi ankstyvajame dešimtajame dešimtmetyje grupė buvo pavadinta „The Band-Aid Boys“. Grupelė subūrė grupę „B.O.N.E. Enterpri$e“, kurioje buvo penki nariai: Krayzie Bone, Layzie Bone, Bizzy Bone, Wish Bone ir vėliau Flesh-n-Bone. Grupė įrašė albumą, pavadinimu „Faces of Death“, Krayzie Bone jaunesniojo brolio nepriklausomoje studijoje 1993 m. Kaip ir dauguma jaunų, spindinčių energija reperių visoje šalyje, jie skambindavo įvairių įrašų kompanijų prodiuseriams, tikėdamiesi surasti ką nors, kas juos išklausytų. Turėdami vilties sudaryti sutartį su įrašų kompanija, grupė gavo nepatvirtintą pažadą iš reperio Eazy-E, kad jis perskambins jiems. Pasiryžę pasimatyti su juo jie kartu surinko pinigų autobuso bilietui tik pirmyn į Los Andželą. Jie praleido keturis mėnesius miesto gatvėse, skambino be perstojo bandant surasti jį. Vieną dieną įrašų kompanijos sekretorė suprato, kad jie nesustos, kol nepasikalbės su Eazy-E ir pažadėjo jam pati perduoti žinutę, kad jiems perskambintų. Po kiek laiko Eazy-E paskambino jiems ir jis paprašė, kad Krayzie Bone jam parepuotų per telefoną, jis buvo nustebintas. Eazy-E paminėjo, jog jis greitu metu apsilankys Klivlando mieste, surengs ten pasirodymą. Grupė vėl praleido daug laiko gatvėse, kad surinktų pinigų bilietui į Klivlandą. Nuvykus į Klivlando miestą, jie atvyko į koncerto užkulisius, ten jiems vėl teko parepuoti Eazy-E. Grupė dabar jau keliavo į Los Andželą, tik šį kartą su Eazy-E ir jiems neteko apmokėti kelionės. Nuvykus į Los Andželą Eazy-E pradėjo tvarkyti sutarties dokumentus, pavadinimas turėjo būti Thugs-n-Harmony, bet grupė norėjo pasilikti Bone vardą prie pavadinimo ir taip jie buvo pavadinti Bone Thugs-n-Harmony. Bone Thugs-n-Harmony pasirašė sutartį (be Flesh-n-Bone) su įrašų kompanija „Ruthless Records“.
Asavų valsčius
Asavų valsčius – buvęs administracinis-teritorinis vienetas dabartinėje šiaurės Baltarusijos teritorijoje. Centras – Asavai.
Istorija
Valsčius įkurtas XIX a. Minsko gubernijoje. Po I pasaulinio karo atiteko Lenkijai.
Pagėgių evangelikų liuteronų bažnyčia
Pagėgių evangelikų liuteronų bažnyčia – evangelikų liuteronų bažnyčia Pagėgių miesto centre.
Istorija
1875 m. pro Pagėgių kaimą nutiestas geležinkelis bei plentas Tilžė – Klaipėda. Per trumpą laiką tiesėjai išmūrijo paštą bei geležinkelio stotį, keletą pagalbinių pastatų. Palaipsniui kūrėsi gyvenvietė – miestelis. Dar greičiau Pagėgiai augo, 1920 m. tapę apskrities centru. Bažnytinė valdžia 1922 m. miestelį pripažino bažnytinės apskrities centru, bet superintendento rezidenciją teko įkurti atokiame, 14 km į šiaurės vakarus nuo Pagėgių, Plaškių bažnytkaimyje. 1929 m. atvyko priekuliškis Martynas Šernius, keletą metų misijonieriavęs tolimoje Borneo saloje, po to kunigavęs Kudirkos Naumiesčio parapijoje.
1931 m. Pagėgių bendruomenei pripažintos savarankiškos parapijos teisės. Tuo laiku ją sudarė 14 kaimų (Būbliškė, Grigolaičiai, Jėgininkai, Mikytai, Nausė­dai ir kt.), anksčiau priklausę Tilžės bažnyčiai. Savų maldos namų statyba, atsiradus nenumatytų kliūčių, vis atidėliota. Tik 1933 m. vasario 19 d. pašventintas neprašmatnus, bebokštis, 20 m ilgio ir 10 m pločio statinys, suręstas per labai trumpą laiką. Į šventinimo iškilmes atvyko Klaipėdos krašto Generalinis superintendentas F. Gregoras, Pagėgių bažnytinės apskrities superintendentas Otas Obereigneris, aplinkinių parapijų kunigai, bet nepakviestas nė vienas dvasininkas iš Didžiosios Lietuvos. Vos mėnesiui praėjus, mirė M. Šernius. Kurį laiką dirbo Adolfas Studieras, o 1934 m. atvyko Jakobas Labrencas, kuris kunigavo iki 1944 m. pabaigos. 1936 m. Pagėgių bendruomenę sudarė apie 3 000 žmonių. Daugelis jų save jau laikė vokiečiais. Šią tendenciją iliustruoja 1937 m. konfirmantų pasiskirstymas: per vokiškąsias pamaldas įžegnota 61, per lietuviškas – vos 8.
1938 m. bažnyčia kiek pertvarkyta, pristatytas bokštas, įsigyti du garsiose Apoldos dirbtuvėse išlieti varpai, bet jau 1939 m. kraštą aneksavusi vokiečių valdžia Pagėgių apskritį panaikino, jos vakarines parapijas priskyrė Šilutės, likusias rytines – Tilžės – Ragainės apskritims. Kraštą okupavus TSRS 1946 m. rudenį apskrities valdžia bažnyčią iš tikinčiųjų atėmė ir įrengė grūdų sandėlį. Melstis žmonės rinkosi į suremontuotą evangelikų kapinių koplyčią, kuri anksčiau buvo naudojama lavonams iki laidojimo padėti.
Religinė bendruomenė uždaryta Religinių kultų reikalų tarybos nutarimu 1948 m. birželio 30 d. Liuteronų bažnyčia, nugriovus jos bokštą, pertvarkyta į kino teatrą „Komjaunuolis“. 1989 m. rugpjūčio 27 d. pagėgiškiai liuteronai kreipėsi į Šilutės rajono Vykdomąjį komitetą, prašydami jų bendruomenę pripažinti, grąžinti atimtąją bažnyčią. Tų pačių metų spalio 29 d. rajono valdžia, o lapkričio 27 d. ir Religijos reikalų taryba nutarė parapiją užregistruoti. Pastaroji Vykdomajam komitetui nurodė grąžinti jai turėtuosius maldos namus. Pamaldas Pagėgiuose laiko kunigai Ridas Tamulis ir Liudas Miliauskas, bendruomenėje apie 190 asmenų.
Richárd Rapport
Richardas Raportas (g. 1996 m. kovo 25 d. Sombathėjus, Vengrija) – Vengrijos šachmatų didmeistris. Šį titulą pelnė būdamas 13 metų, 11 mėnesių ir 6 dienų. Vengrijos šachmatų čempionas (2017). 2022 m. FIDE didžiojo prizo varžybose užėmė 2–ą vietą, kuri suteikė jam teisę varžytis 2022 m. kandidatų turnyre. Tų pačių metų gegužės mėn. pagal reitingą jis buvo 5–as žaidėjas pasaulyje.
Jaunimo varžybos
Raportas žaisti šachmatais išmoko ketverių metų. Pirmąją sėkmę pasiekė, būdamas devynerių metų, kai Europos Sąjungos jaunių čempionate laimėjo 10–mečių čempionatą.
2012 m. R. Raportas, dalyvaudamas Pasaulio jaunimo čempionate (10 tšk. iš 13–os), tapo sidabro medalininku.
Šalies čempionatai
2017 m. jis tapo Vengrijos šachmatų čempionu.
Turnyrai
2013 m. 17–metis laimėjo „21–ą Sigeman & Co“ turnyrą. Tais pačiais metais – Neckar Open (7 tšk. iš 9). 2015 m. laimi turnyrą Maltoje. , 2018 m. Vilorboje, 2019 m. – Dandžou (Hainanas varžybas.
Rapportas 2018 m. „Gibraltar Masters“ turnyre surinko 7,5/10, bet praleidęs į priekį DM Levoną Aronianą, Maksimą Vašjė-Lagravą ir Hikaru Nakamurą, buvo 4–as.
Dortmundo „Sparkassen“ turnyre surinkęs 4 tšk. iš 7 galimų pasidalijo antrąja vietą su didmeistriais Janu Nepomniaščiu, Radoslavu Vojtačeku ir Teimuru Radžabovu.
Po šios sėkmės Raportas jau 14–as pagal reitingą pasaulyje, bet Kovid 19 protrūkis daugiau nei metams sustabdė jo karjerą. Tačiau nuo 2021 m., kai buvo atnaujinti turnyrai, jo reitingas tik kilo.
FIDE pasaulio taurė
Raportas labai sėkmingai pasirodė 2017 m. FIDE pasaulio taurės varžybose Batumyje, kur įveikė didmeistrius Ji Vei, Li Čao ir Jevgenijų Najerą, bet ketvirtfinalyje pralaimėjo DM Dynui Lyrenui.
FIDE Didžiojo prizo varžybos
Raportas savo aukšto reitingo dėka pateko į 2022 m. Didžuiojo prizo varžybas. Pirmojo etapo Berlyno pusfinalyje jis pralaimėjo Hikaru Nakamurai, bet Belgrado turnyre užėmė pirmąją vietą. Užėmęs antrąją vietą bendrojoje įskaitoje, pateko į 2022 m. kandidatų turnyrą. Tai pakėlė jo reitingą iki 2776 Elo reitinge ir jis gegužę pagal FIDE reitingų sąrašą buvo penktas pasaulyje.
Šachmatų olimpiada
2014 m. šachmatų olimpiadoje R. Raportas buvo apdovanotas komandiniu sidabro medaliu. Žaisdamas prie ketvirtos lentos jis pelnė 5,5 taško iš 9 5.
Greitieji šachmatai
Paryžiaus „Rapid & Blitz“ varžybose jis pasidalijo ketvirtąja vieta su Aronianu, Sent Luiso „Rapid & Blitz“ turnyre užėmė trečią vietą.
Raportas buvo vienintelis lyderis įpusėjus 2021 m. Norvegijos šachmatų turnyrui, tačiau užėmė trečią vietą po to, kai pralaimėjo M. Karlsenui ir Alirezai Firuzdžai.
2019 m. „ Champions Showdown “ greitosiose partijose įveikė DM Samą Šanklandą 31,5:16,5. 2021 m. pabaigoje Gašimovo memoriale Baku R. Raportas pirmą kartą sužaidė lygiosiomis su F. Karuana (24/36), bet dėl pralaimėjimo Armagedono atkrentamojoje partijoje užėmė antrąją vietą.
Kardauodegiai
Kardauodegiai (Xiphosura) – chelicerinių nariuotakojų potipio klasė. Kardauodegiai išliko mažai pakitę 445 milijonų metų. Artimiausi jiems nariuotakojai – voragyviai (vorai ir skorpionai). Yra išlikusios keturios kardauodegių rūšys: viena Šiaurės Amerikoje, kitos trys Pietų ir Rytų Azijoje.
Kardauodegiai poruojasi sausumoje išlipę į krantą, tai atlieka kartą per metus, pavasarį, per jaunatį arba pilnatį. Šių nariuotakojų patelė užauga iki 60 cm ir 4,5 kg, ji žymiai didesnė už patinėlį. Poruojantis patinėlis būna patelės viršuje. Patelės kiaušinėlius gali apvaisinti daugiau nei vienas patinėlis. Poravimosi naktį Š. Amerikoje jų pakrantėse susitelkia nuo 5 iki 10 milijonų.
Sandara
Kardauodegiai turi 6 poras galūnių. Penkias poras naudoja judėjimui, o vienos, vadinamos cheliceromis, atlieka čiuptuvų funkciją, pagriebia maistą ir įdeda į burną. Jie taip pat turi penkias plokščias žiaunas. Jie yra plėšrūnai ir maitėdos. Minta dvėsena, kirmėlėmis ir moliuskais, jų ieško užpakalinėmis galūnėmis įsikasę į vandenyno dugną. Jų užpakalinė dalis karpyta, siaurėjanti, o uodega smailėjanti, padedantis judėti ir atsiversti. Uodegoje taip pat yra šviesos receptoriai. Turi taip pat 2 facetines akis, kurios jautrios šviesai. Šios akys yra priekyje, viršutinėje dalyje ant šarvo. Tačiau bei jų kardauodegiai dar turi aštuonias akis, kurios išdėstytos įvairiose kūno dalyse. Jie turi palyginus storą ir didelį apsauginį šarvą viršuje, todėl sunku atsiversti. Jei pavyksta, atsiverčia naudodami uodegą, ja nežymiai pasikeldami. Tačiau neretai išmesti į krantą ant nugaros žūsta.
Jų kraujas mėlynas, krešėja reaguodamas į bakterijas. Šis kraujas naudojamas farmacijoje. Kiekvienais metais iš vienos kardauodegių rūšies, pasaginių krabų, surenkami dideli jo kiekiai, vėliau krabai paleidžiami ir didžioji dalis jų išgyvena po kraujo nuleidimo procedūros netekę maždaug 30 % kraujo.
Merostomata Hrotnatci Dolkhale Pfeilschwanzkrebse Merostomata בעלי כליצרות ימיים Belangkas アメリカカブトガニ 투구게 Merostomāti അരശുഞണ്ട് Belangkas Táłtłʼááh séigoʼ bitsʼaʼígíí Меростомата Dolksvans แมงดาแอตแลนติก 美洲鱟 中國鱟
Rudžionys (Anykščiai)
Rudžionys – kaimas Anykščių rajono savivaldybėje, 7 km į rytus nuo Troškūnų, prie kelio.
Nyrop N:o 3
„Nyrop-Blériot N:o 3“ buvo Švedijoje 1909 m. pagamintas žvalgybinis lėktuvas, modifikuota „Blériot XI“ kopija.
Lėktuvą sukonstravo švedų inžinierius, automobilių lenktynių vairuotojas, orlaivių konstruktorius ir aviacijos pradininkas Hjalmaras Nyropas (1885–1915) su savo broliu. Lėktuvas buvo pagamintas konstruktorių tėvo Frederiko Nyropo valdomoje Landskrūnos laivų ir orlaivių statykloje (Båt- och Aeroplansvarv Landskrona).
Priešistorė
H. Nyropas 1908 m. lankėsi Paryžiaus aviacijos parodoje, kur susitiko su Louis Blériot ir iš jo įsgijo „Blériot XI“ orlaivio brėžinius. Paskutinėmis 1909 m. gruodžio dienomis H. Nyropas kartu su Oskaru Ask pradėjo statyti modifikuotą „Blériot XI“ kopiją, pavadintą „Gräshoppan“ (liet. „Žiogas“) (Ask-Nyrop N:o 1). Orlaivyje buvo sumontuotas prancūziškas „Farcot“ oru aušinamas variklis, tačiau jis pasirodė per silpnas ir buvo pakeistas oru aušinamu prancūzišku „Anzani“ varikliu.
Gavęs finansinę paramą iš Stokholmo pramonininko Paulo Dreweso, H. Nyropas 1911 m. pradžioje išplėtė savo orlaivių dirbtuves. Tais pačiais metais jis pastatė kitą „Blériott IX“ tipo orlaivį „Nyrop N:o 2“ su prancūzišku R.E.P. radialiniu varikliu.
Iki H. Nyropas įgijo piloto licenciją, bandomuosius skrydžius ir parodomuosius skrydžius atliko danų pilotas Knudas Thorupas. Gegužės mėnesį H. Nyropas įgijo piloto licenciją, tačiau netrukus pateko į aviakatastrofą, po kurios daugiau nebeskraidė.
„Nyrop-Blériot N:o 3“
1911 m. viduryje Hjalmaras Nyropas pastatė dar vieną „Blériott IX“ tipo orlaivį „Nyrop-Blériot N:o 3“, su tuo metu moderniausiu oru aušinamu rotaciniu 50 AG galios „Gnôme“ varikliu.
Orlaivį Ljungbyhede bandė Švedijos karališkojo karinio jūrų laivyno leitenantas Olofas (Olle) Dahlbeckas, kurio uošvis alaus daryklos savininkas Otto Emilis Neumülleris nupirko šį orlaivį ir jį padovanojo Karališkajam laivynui, su sąlyga, kad pastarasis apmokės jo žento skraidymo pamokas. Dėl aviakatastrofoje patirtų H. Nyropo sužalojimų „Nyrop-Blériot N:o 3“ tapo paskutiniu jo dirbtuvėse pastatytu orlaiviu. 1914 m. „Nyrop“ laivų statykla buvo parduota Enochui Thulinui. Pats H. Nyropas mirė 1915 m.
Orlaivis buvo kuriamas atsižvelgiant į angliško lėktuvo „Big Bat“ konstrukciją, kuri savo ruožtu buvo modifikuota „Blériot XI-2“, kopija.
Orlaivis iš gamyklos Landskrūnoje buvo nugabentas į Stokholmą 1911 m. gruodžio mėn. Orlaivis oficialiai buvo pavadintas „Aeroplanet N:o.1“, tačiau pagal donoro profesiją jis taip pat buvo vadinamas „Kiddy“ ir populiariai „Bryggarkärran“.
Pirmąjį oficialų karinį skrydį šiuo orlaiviu atliko pirmasis Švedijos karo pilotas, trečias švedas įgijęs piloto licenciją, vėliau tapęs Lietuvos karo aviacijos inspektoriumi Olofas (Olle) Dahlbeck, 1912 m. vasario 3 d. pakilęs nuo Stora Värtan ežero ledo. Iš viso 1912 m. juo buvo atlikta apie šimtas skrydžių, ilgiausias kurių truko 37 minutes.
„Nyrop-Blériot N:o 3“ laivynas ketino naudoti žvalgybai, tačiau jo naudojimą stabdė pakankamai sudėtingas valdymas. Kadangi orlaivis buvo su ratais, laivynas galėjo skristi tik žiemą, nes neturėjo sausumos oro uostų. Svarstyta apie orlaivio aprūpinimą plūdėmis, tačiau aviacija tobulėjo taip greitai, kad orlaivis netrukus jau buvo pasenęs. 1913 m. gruodžio mėn. orlaivis buvo išbrauktas iš kariuomenės inventoriaus sąrašo, demontuotas jo variklis, kuris buvo sumontuotas naujai įsigytame „Donnet-Lévêque“ hidroplane.
Orlaivis be variklio buvo sandėliuojamas iki 1916 m., kada buvo nurašytas. Po to jis buvo padovanotas Jūrų istorijos muziejui. Šiuo meto orlaivis saugomas Švedijos technikos muziejuje (Tekniska Museet) Stokholme.
Krasnalukų valsčius
Krasnalukų valsčius (XIX a. Bahdanavos valsčius, ) – buvęs administracinis-teritorinis vienetas dabartinėje šiaurės rytų Baltarusijos teritorijoje. Centras – Bahdanava, vėliau – Krasnalukai.
Istorija
Valsčius įkurtas XIX a. Minsko gubernijoje.
Balskų užtvanka
Balskų užtvanka – užtvanka ant Jūros upės Tauragės rajono savivaldybėje, Balskuose (Mažonų sen.), 5 km į vakarus nuo Pagramančio, 78 km nuo upės žiočių. Ribojasi su Pagramančio regioniniu parku. Per užtvanką įrengtas pravažiavimas, kuriuo iš kelio patenkama į Tamošaičius ar Didkiemį.
Parametrai
Balskuose esanti užtvanka pradėta statyti 1980 m. gretimiems laukams prie Jūros upės drėkinti. Užtvankos aukštis 15 m, pralaida šachtinė. Yra veikianti Balskų hidroelektrinė, 2006 m. pastatyta kairiajame Jūros krante žemiau užtvankos. Maksimalus hidroelektrinės slėgio aukštis 14,28 m. Užtvanka pastatyta 1984 m. įrengiant Balskų tvenkinį. Tvenkinio vandens tūris – beveik 15 mln. kub. m, gylis vietomis siekia 11 m.
Užtvankos remontas
Užtvanka pagarsėjo septynerių metų bylinėjamusi dėl jai būtino kapitalinio remonto. 2013 m. ketvirtąjį dešimtmetį skaičiuojančiai „kiaurai“ užtvankai buvo numatytas kapitalinis remontas, kuris jau seniai buvo reikalingas. Jį atlikti apsiėmė Balskų hidrotechnikos kompleksų nuomos sutartį vykdanti Kauno UAB „Hidroenergija“. Tam reikėjo suderinimų su aplinkosaugininkais, laiko vandens iš tvenkinio nuleidimui, pasirūpinimo žuvų apsauga nuo brakonierių veiklos (jos, pajutusios vandens mažėjimą, turėjo palikti tvenkinį kildamos prieš Jūros upės srovę). Dar 2001 m. su privačiu asmeniu pasirašiusi jungtinės veiklos sutartį Balskų HE statytoja UAB „Hidroenergija“ 2003 m. tyrė užtvankos būklę ir įvertino ją 6,6 balo: „Hidrotechnikos statinio būklė bloga. Reikalingas remontas“. Nuo 2001 m. nebuvo atliekami Balskų užtvankos ir hidrotechnikos įrenginių priežiūros darbai. „Hidroenergija“ 2005 m. parengė kapitalinio remonto techninį darbo projektą, tikėdamasi, kad remontu pasirūpins Tauragės rajono savivaldybė. Teismas įpareigojo atlikti žemių užtvankos priežiūros ir remonto darbus: išvalyti užtvankos drenažo vamzdžius, užbetonuoti šlaitų tvirtinimo plokštes betonu, atstatyti tvirtinimo plokščių siūles. Vykdant šachtos remonto darbus numatyta: užtaisyti šachtos betoninius paviršius sienose, suremontuoti tarnybinį tiltelį, dugninius metalinius skydus, keltuvus. Užtvankos remonto darbai vykdyti 2013-2014 m.
Ekologija
Užtvanka daro įtaką tvenkinio florai ir faunai. Gamtos tyrimų centro, Klaipėdos ir Vilniaus universiteto ichtiologai 2014 m. užfiksavo neigiamą padėtį Balskų tvenkinyje. Remontuojant užtvanką, žemiau esančioje upės atkarpoje buvo sukeliamas dirbtinis potvynis, o pats tvenkinys nusausinamas. Pasibaigus remontui, tvenkinyje vėl sukauptas vanduo, dėl to nukentėjo žemiau hidroelektrinės esanti upės atkarpa.
Balskų užtvanka daro neigiamą poveikį vertingų žuvų migracijai Jūros upe. Per Tauragės užtvanką (43 km nuo žiočių) praeina ne daugiau kaip 25 % visų praeivių lašišinių žuvų, į Jūros upę aukščiau Balskų praeivės žuvys nepatenka. Prie Balskų užtvankos įrengto žuvitakio pralaidumas dėl didelio patvankos aukščio yra žymiai mažesnis, nei Tauragės žuvų praėjimo tako. Ichtiologų studijos rodo, kad įrengus žuvitakį Tauragėje, atkarpa žemiau Balskų tapo pasiekiama šlakiui, lašišai ir žiobriui. Per efektyvų Balskų žuvitakį migruojančioms žuvims (labiau – šlakiui ir lašišai) atsivertų migracijos kelias į aukštutinę upyno dalį, kurios plotas yra išties didelis.
Žuvitakių būtinumas
Pagal 2022 m. priimtus Vandens įstatymo pakeitimus, Balskų hidroelektrinės nuomininkas privalo įrengti efektyvius žuvitakius. Balskų užtvanka priklauso valstybei, 2023 m. duomenimis, ji buvo išnuomota UAB „Hidroenergija“ hidroelektrinės eksploatavimui. Hidroelektrinė turi 3 turbinas. Dvi iš jų gali dirbti tik prie stipriai svyruojančio vandens lygio. Vėliausiai įrengta trečioji gali veikti tranzitiniu režimu, esant nedideliam vandens kiekiui. Taip išvengiama žymių vandens lygių svyravimų, kurių anksčiau dažnai pasitaikydavo.
Berazino valsčius
Berazino valsčius – buvęs administracinis-teritorinis vienetas dabartinėje šiaurės Baltarusijos teritorijoje. Centras – Berazino.
Istorija
Valsčius įkurtas XIX a. Minsko gubernijoje. Po I pasaulinio karo atiteko Lenkijai.
Rudžionys (Rokiškis)
Rudžionys – kaimas Rokiškio rajono savivaldybėje, 4 km nuo Obelių.
Biahomlio valsčius
Biahomlio valsčius – buvęs administracinis-teritorinis vienetas dabartinėje šiaurės Baltarusijos teritorijoje. Centras – Biahomlis.
Istorija
Valsčius įkurtas XIX a. Minsko gubernijoje. Po I pasaulinio karo atiteko Lenkijai.
Rudžionys (Širvintos)
Rudžionys – kaimas Širvintų rajono savivaldybėje, 10 km į šiaurės rytus nuo Alionių I. Kaimas išsibarstęs tarp raistų, prie užpelkėjusio Žvirblio upelio slėnio. Netoliese praeina plentas.
Jelenskių šeimos kapo koplyčia
Jelenskių šeimos kapo koplyčia – laidojimo koplyčia, stovinti Vilniuje, istorinėse Rasų kapinėse. Neogotikinis statinys stūkso šalia pagrindinių įėjimo vartų, taip įsiliedamas į bendro aptvaro liniją.
Koplyčia yra architektūros ir istorijos paminklas, įrašytas į Kultūros vertybių registrą. 2017 m. buvo įtraukta į Rasų kapinių objektų tvarkymo programą.
Istorija
Žemvaldžių Jelenskių koplyčia pastatyta iki 1902 m. pagal Boleslovo Švengrubeno projektą, Pagrindiniam kapinių įėjimui tokios stilistikos statinys suteikė stipresnę išraišką, dėl ko 1924 m. buvo perstatyti vartai, tapę taip pat neogotikiniais.
Architektūra
Raudonų plytų mūro koplyčia kompaktiška, kvadratinio plano, su laidojimo rūsiu, iš pietų ir šiaurės pusių prie jos priblokuota kapinių tvora. Stogas šlaitinis, dengtas molinėmis čerpėmis. Šiaurės rytų pusėje ant stogo iškilęs bokštelis - pinaklis, užsibaigiantis kryžgėlėmis. Fasadus puošia smailiaarkės sienų angos ir nišos. Trikampė fasado viršūnė papildyta ažūrine signatūra. Šonines ir galines sienas juosia arkadiniai plytų karnizai. Statinys iš visų pusių apsuptas atramų, fasadą remia atramos su aklinomis langų angomis ir pinakliais. Profiliuotas smailiaskliautis portalas su kolonomis, pinakliai pereina į dekoratyvinę dvipusę akliną lango angą su rozete, užimančia visą sienos plokštumą. Portale įtaisytos apkaustytos metalinės durys su belstu­kais.
Trinavė plokščia presbiterija įrengta vakarų pusėje. Presbiterijos sienoje įrengta smailiaskliautė niša, kurioje anksčiau buvo figūrėlė. Altoriui būdingą profiliuotą plokštę laiko atrama su plačiu granitiniu laipteliu. Grindinį sudaro juodos ir pilkos plokštės. Sienos tinkuotos, baltintos.
Jelenskių koplyčiai bene artimiausia savo stiliumi laikytina Kretingos Tiškevičių koplyčia (1893 m.).
Rūgaliai
Rūgaliais vadinami kaimai:
Antoine Adams
Biografija
Sportininko pirmasis tarptautinis startas buvo 2006 m. Gvadelupoje vykusiose CARIFTA žaidynėse, kuriose jaunuolių grupėje besivaržęs Adams didesnių rezultatų neparodė. 2007 m. Pan Amerikos jaunimo čempionate A.Adams pasiekė pusfinalį 100 m bėgime, o kartu su Sent Kitso ir Nevio komanda užėmė 6-ą vietą estafetiniame bėgime 4x100 m. 2010 m. sportininkas dalyvavo savo pirmose Sandraugos žaidynėse, kuriose 200 m bėgimo rungtyje pasiekė antrąjį raundą, bet toliau nepateko. 2011 m. pirmą kartą pateko į 2011 m. Pasaulio lengvosios atletikos čempionatą, kuriame startavo tik estafetėje 4x100 m. Kartu su šalies rinktine jis pasiekė finalą, kuriame pelnė bronzos medalius. Po metų Adams pirmą kartą dalyvavo 2012 m. vasaros olimpinėse žaidynėse, bet medalių iškovoti nepavyko. 2015 m. Pan Amerikos žaidynėse pelnė bronzą individualiame 100 m bėgime. 2016 m. sportininkas pateko į 2016 m. vasaros olimpines žaidynes ir buvo išrinktas šalies vėliavnešiu atidarymo ceremonijoje.
Trichonio ežeras
Trichonio ežeras – didžiausias Graikijos ežeras. Telkšo Etolijos ir Akarnanijos nomo rytuose, į pietryčius nuo Agrinijo bei į šiaurės vakarus nuo Naupakto. Ežero plotas – 98,6-100 km². Didžiausias gylis – 58 m.
2023 m. Vagnerio grupuotės maištas
miniatiūra|[[Vagnerio grupuotės skiriamasis ženklas]]
'''2023 m. Vagnerio grupuotės maištas arba Prigožino sukilimas''' – 2023 m. birželio 24 d. Rusijos pietvakariuose kilęs karinis maištas. Per jį Vagnerio grupuotė maištavo prieš Rusijos kariuomenės vadovybę.
Priežastys
Tą patį vakarą FSB dėl galimo raginimo surengti ginkluotą maištą iškėlė baudžiamąją bylą.
Birželio 23 d.
Vėlai vakare Vagnerio grupuotė peržengė Rusijos-Ukrainos sieną, pajudėjo link Rostovo prie Dono.
Birželio 24 d.
Rostovo gubernatorius paragino gyventojus likti namuose. Išjungtos Rostovo internetinės kameros, dalyje Rusijos teritorijų atjungtas internetas ar mobilusis ryšys.
Birželio 24 d. ryte Rusijos prezidentas Vladimiras Putinas televizijos eteryje kreipėsi į tautą. Monologu pripažino maištą ir pripažino praradus Rostovo kontrolę. Prigožino neįvardyjo, bet įvardijo „Vagnerio“ grupuotės samdinius bei apkaltino Prigožiną juos išdavus. Be to, kaip įprasta, pateikė istorinę analogiją (apie Vasario revoliuciją).
Grupuotė judėjo M4 automagistrale į šiaurę. Iki vidurdienio Vagnerio grupuotė užėmė karinius objektus Voroneže.
Vakare Prigožinas sutiko sustabdyti sukilimą ir nebejudėti Maskvos link. Pasak jo, likus ~200 km iki Maskvos Vagnerio grupuotė apsuka savo kolonas atgal ir, kaip planuota, grįžta į savo lauko stovyklas.
Nuostoliai
Jevgenijaus Prigožino išplatintame pranešime teigiama, kad naktį iš birželio 23 į birželio 24 d. numušti 2 Rusijos KOP sraigtasparniai.
Začyscės valsčius
Začyscės valsčius – buvęs administracinis-teritorinis vienetas dabartinėje šiaurės rytų Baltarusijos teritorijoje. Centras – Začyscė.
Didysis Ustiugas
Didysis Ustiugas  – miestas Rusijoje, Vologdos srities šiaurės rytuose, prie Suchonos upės, netoli jos santakos su Jugu. Rajono centras. Geležinkelio stotis prie Šiaurės geležinkelio (Jaroslavlis–Vorkuta) atšakos, keliai į Kotlasą, Nikolską, oro uostas, upių uostas. Šepečių ir šluotų gamyba, faneros, baldų pramonė, laivų remontas. Meninis sidabro suodinimas (artelė „Severnaja čern'“). Veikia krašto muziejus.
Paveldas
Didysis Ustiugas garsėja savo architektūros paveldu: yra 28 XVII–XVIII a. cerkvės ir vienuolynai (Šv. Mykolo Arkangelo vienuolynas, Šv. Jono Pirmtako vienuolynas, Spaso Persikūnijimo cerkvė, Šv. Simono Stulpininko cerkvė, Šv. Stepono Permiečio cerkvė ir kt.). Seniau būta sinagogos ir liuteronų bažnyčios.
Istorija
Ustiugas – vienas seniausių šiaurės Rusijos miestų. XII a. Rostovo-Suzdalės kunigaikštystė prie Jugo ir Suchonos santakos įkūrė žvalgybinį bokštą. Jį nuniokojo čiudai. XIII a. gyvenvietė perkelta į kitą Suchonos krantą ir pavadinta Ustiugu (nuo Усть-Юг – 'Jugo žiotys'). Rašytiniuose šaltiniuose minimas nuo 1207 m. Čia 1212 m. pastatytas Šv. Mykolo Arkangelo vienuolynas. 1218 m. nusiaubtas Volgos bulgarų. 1364–1474 m. buvo Ustiugo kunigaikštystės sostine, vėliau prijungtas prie MDK. Klestėjo kaip svarbus prekybinis ir amatų centras. Nuo XVI a. vadinamas Didžiuoju Ustiugu. Statėsi vienuolynai, cerkvės. Tarybiniais laikais miesto reikšmė sumenko.
Žymūs žmonės
Iš Didžiojo Ustiugo kilo keletas žymių Rusijos prekijų-keliautojų: Semionas Dežniovas, Vladimiras Atlasovas, Jerofėjus Chabarovas.
Super Mario Odyssey
Super Mario Odyssey – 3D platformer žanro kompiuterinis žaidimas, sukurtas ir išleistas Nintendo, skirtas Nintendo Switch. Žaidime valdomas Mario ir jo kepurėje gyvenanti dvasia, kuri leidžia apsėsti ir valdyti kitus veikėjus ar objektus. Mario ir vėl turi išgelbėti grybų karalystės princesę, kuri buvo pagrobta milžiniško vėžlio Bauzerio. Žaidimas sugrįžta prie atviro pasaulio žaidimo stiliaus, kuris buvęs praeitose „Mario“ serijos dalyse „Super Mario Sunshine“ ir „Super Mario 64“.
Žaidimas išleistas 2017 m. spalio 27 d. ir sulaukė itin teigiamo kritikų įvertinimo, daugelis jų apibūdino šį žaidimą vienu iš geriausiu visoje „Mario“ serijoje. Per tris dienas nuo išleidimo žaidimas parduotas daugiau nei du milijonus kartų. „Nintendo“ 2018 m. I ketvirčio duomenimis, žaidimo buvo parduota 10,41 mln. vnt.
Žaidimo eiga
Žaidime Mario keliauja į įvairius pasaulius, kurie žaidime vadinami karalystėmis. Kiekvienoje karalystėje Mario turi surasti galios mėnulius, kurie leidžia pasiekti naujus pasaulius. Po to, kai nugalimas Bouzeris, kiekvienoje karalystėje atsiranda dar daugiau galios mėnulių, kurie gali būti surinkti norint atrakinti papildomas aprangas arba atrakinti bosų režimui. Be senų Mario gebėjimų kaip trigubas šuolis ar šokinėjimas sienomis, Mario nuo šiol gali mesti savo kepurę ir taip užpulti priešus arba panaudoti ją laipiojimui. Kai kepurė metama į tam tikrus veikėjus ar objektus, Mario gali jais „pasiversti“ ir įgauti unikalių gebėjimų. Žaidimo eigoje, žaidėjai gali rinkti monetas, kurias galima išleisti naujoms aprangom ar kepurėm, iš kurių kai kurios yra būtinos norint įvykdyti tam tikras žaidimo užduotis.
Įvertinimas
Po išleidimo, „Super Mario Odyssey“ sulaukė visuotinio pripažinimo. Apžvalgų surinkimo svetainėje Metacritic, tai penktas geriausiai įvertintas visų laikų žaidimas.
Edge prilygino šį žaidimą „Super Mario 64“ ir pavadino dvasiniu šio žaidimo tęsiniu. Šis žaidimų žurnalas taip pat pagyrė žaidimo išradingumą ir itin teigiamai įvertino naują apsėdimo gebėjimą, kurį pavadino universaliausiu „Mario“ serijoje. Famitsu žaidimą įvertino 39/40 – daugiausiai 3D „Mario“ žaidimui nuo „Super Mario 64“. 10 balų iš tiek pat galimų žaidimui skyrė IGN ir GameSpot. Abi šios svetainės gyrė žaidimo originalumą.
Lošnicos valsčius
Istorija
Valsčius įkurtas XIX a. Minsko gubernijoje.
Isaiah Mobley
Erikas Aizėja Moublis (, g. ) – JAV krepšininkas, žaidžiantis NBA lygoje besivaržančioje Klivlando „Cavaliers“ komandoje. 2022 m. liepos 2 d. „Cavaliers“ su juo pasirašė dvipusę (two-way) sutartį. Pagal sutarties sąlygas jis dalinasi laiką tarp „Cavaliers“ ir NBA G lygos klubo Klivlando „Charge“.
Rugiagėliai
Rugiagėliai – kaimas Vilkaviškio rajono savivaldybėje, 7 km nuo Keturvalakių.
Namibijos ryšiai
Namibijos ryšiai ir komunikacijos:
Isaiah Mobley
Karjera koledže
Debiutuodamas USC „Trojans“ komandoje Moublis pelnė 17 taškų ir atkovojo septynis kamuolius, o „Trojans“ iškovojo pergalę 77:48 prieš Floridos „A&M Rattlers“ komandą. 2019 m. lapkričio 29 d. pelnė 15 taškų ir atkovojo 9 kamuolius, kai 101:79 pralaimėjo Marketo „Golden Eagles“ komandai. Būdamas pirmakursis jis pradėjo aštuonias rungtynes startiniame penkete ir vidutiniškai pelnydavo po 6,2 taško bei atkovodavo po 5,3 kamuolio per rungtynes. Antraisiais metais jis vidutiniškai pelnydavo po 9,9 taško ir atkovodavo po 7,3 kamuolio per rungtynes. 2021 m. balandžio 17 d. paskelbė, kad dalyvaus 2021 m. NBA naujokų biržoje, tačiau vėliau nusprendė pasilikti universitete. Paskutiniais metais jis vidutiniškai pelnydavo po 14,2 taško, atkovodavo po 8,3 kamuolio ir atlikdavo po 3,3 rezultatyvaus perdavimo. 2022 m. balandžio 11 d. A. Moublis pareiškė, kad dalyvaus 2022 m. NBA naujokų biržoje, atsisakydamas likusios teisės studijuoti universitete.
Klivlando „Cavaliers“ (2022–dabar)
2022 m. NBA naujokų biržoje Klivlando „Cavaliers“ jį pasirinko 49-uoju šaukimu. 2023 m. liepos 7 d. žaidėjas pasirašė dar vieną dvipusę sutartį su Klivlando ekipa.
2011 m. Copa América – B grupė
2011 m. Copa América čempionato B grupės varžybos.
Skarulių dvaras
Skarulių dvaras (arba Lipnikų dvaras) – dvaras, esantis į rytus nuo Skarulių, Jonalaukio kaime, Jonavos rajone. Pats Skarulių kaimas įsikūręs kairiajame Neries krante netoli azoto trąšų gamyklos AB „Achema“ (anksčiau G/S AZOTAS). Kaip ir Skaruliai, dabartinė Jonavos miesto dalis (anksčiau buvęs kaimas), Skarulių dvaras yra apie 2 km į šiaurę nuo Jonavos, prie kelio Jonava–Žasliai–Kaišiadorys. Išlikęs tik mūrinis buvusio dvaro fragmentas.
Istorija
Skarulių dvaro pavadinimas kilo po to, kai 1597 m. bajorai Skarulskiai įsigijo Lipnikų dvarą. Istoriniai šaltiniai liudija, kad iš Skarulių giminės pirmasis dvarą valdė Andriejus Skarulskis - buvęs Kauno apskrities bajorų maršalka.